**Утвърдил:**



|  |
| --- |
| **Таблица за направените предложения и възражения в процеса на обществено обсъждане в периода 21.10.2020 г. – 28.10.2020 г. на проект на Условия за кандидатстване, Условия за изпълнение и приложенията към тях по процедура чрез подбор № BG06RDNP001-16.004 на проектни предложения по подмярка 16.4 „Подкрепа за хоризонтално и вертикално сътрудничество между участниците във веригата на доставки“ от мярка 16 „Сътрудничество“ от Програма за развитие на селските райони за периода 2014-2020 г.** |

|  |  |  |  |  |
| --- | --- | --- | --- | --- |
| **№** | **Данни на подателя** | **Дата на получаване** | **Коментар/Предложение** | **Становище на УО на ПРСР** |
| 1. | ДФ „Земеделие“ | 28.10.2020 г. | **I. По условията за кандидатстване:**  1. В раздел 6. „Цели на предоставяната безвъзмездна финансова помощ по процедурата и очаквани резултати“ е посочено, че: „Подпомагането по процедурата е насочено към насърчаване на форми на сътрудничество, посредством стимулиране на различните участници да работят заедно, за да се случват нови неща.“ Не става ясно какво се има предвид с израза „да се случват нови неща“, като считаме за необходимо целта да бъде конкретизирана.  2. В текстът от раздел 6 „„къса верига на доставки“ означава верига на доставки, в която участват ограничен брой икономически оператори, поели ангажимент да си сътрудничат и посветени на местното икономическо развитие и близките териториални и социални отношения между производители, преработвателни и потребители.“, думата „преработвателни“ да бъде заменена с „преработватели“.  3. В т. 3 от раздел 11.2. „Критерии за недопустимост на кандидатите“ след „лицата“ да се добави текст „които попадат в обхвата на“. Основанието за това е постигане на по-голяма яснота в текста.  4. Съгласно т. 2 от раздел 13.2 „Условия за допустимост на дейностите“, „Подпомагането за къси вериги на доставки обхваща само такива дейности, които включват не повече от един посредник между земеделския стопанин и крайния потребител, като посредникът трябва да бъде член на обединението по т. 1.1 от Раздел 11.1. „Критерии за допустимост на кандидатите“. От посочения текст следва, че дейности, за които не е включен посредник, не са допустими за подпомагане.  Същевременно в последващ текст е посочено, че „Посредникът не е задължителен участник в обединението за къса верига на доставки“, което е в противоречие с текстът в т.2.  Моля, да се прецизират посочените текстове, с цел внасяне на яснота в изискванията.  5. След т. 7 от раздел 13.2 е добавен текст „С други думи, всеки подкрепен промоционален материал или дейност би направил потенциалните клиенти наясно, че въпросната къса верига на доставки или местният пазар съществува и би съобщил за ползите от покупката в конкретния териториален обхват на обединението-кандидат.“ Не става ясно какво точно е изискването, разписано с това изречение. В случай, че би следвало всеки подкрепен промоционален продукт да запознае потенциалните клиенти със съществуването на късата верига на доставки или местния пазар и продуктите й, предлагаме текстът да се прецизира или да отпадне.  6. В раздел 13.3. „Недопустими дейности“, предлагаме да се добавят подмерки 4.1.2 „Инвестиции в земеделски стопанства по Тематичната подпрограма“ за развитие на малки стопанства и 4.2.2. „Инвестиции в преработка/маркетинг на селскостопански продукти по Тематичната подпрограма.  7. В раздел 14.1 „Допустими разходи“, в т.3, буква г) текущ ремонт на помещения, използвани за реализиране на дейностите по проектното предложение, представено от обединението.“ Предлагаме да се даде определение за „помещения, използвани за реализиране на дейностите по проектното предложение“ с цел яснота, кои помещения са допустими за извършване на текущ ремонт.  8. Предлагаме да се даде определение за „лица, изпълняващи дейности, свързани с функциониране на обединението“. От разписаните текстове не става ясно тези лица какви дейности следва да изпълняват, за да е изпълнено изискването.  9. В раздел „Критерии за недопустимост на кандидатите” в т. 2 да придобие следната редакция: „Потенциалните кандидати и участващите в обединението не могат да участват в процедурата за подбор на проекти и да получат безвъзмездна финансова помощ, в случай че…“ Основанието е, че при заложените в момента текстове не е ясно дали посочените изисквания се отнасят и за лицата участващи в обединението.  10. В т. 19 от раздел „Условия за допустимост на дейностите” предлагаме след текста „които противоречат на учредителния ѝ акт” да се допише „и вътрешните им правила“, поради това, че същите често са основополагащи за признаването на група или организация на производители.  11. Предлагаме да отпадне т.1.7 от раздел 13.3 „Недопустими дейности”, предвид че според т.1 от същия раздел „Не се предоставя финансова помощ за разходите по т. 3 от Раздел 14.1 „Допустими разходи“, според която това се преки разходи. В т. 1.7 е посочена мярка 9 „Учредяване на групи и организации на производители”, по която не се подпомагат инвестиционни разходи.  **II. По Приложение №3А-Инвестиционен и бизнес план**  1. По отношение на Приложение №3А-Инвестиционен и бизнес план, предлагаме да се допълни Таблица 5 „Прогнозна търговска програма за продукцията на обединението“ с колона по отношение на очакваните приходи, както и да се прецизира инструкцията под таблицата като се уточни, че първата година от изпълнението на бизнес плана е „I година е годината от подписване на административен договор.“ Съгласно Условията за изпълнение ползвателят следва да реализира не по-малко от 50% от заложените количества продукция в Таблица 5. Предвид това, че изискването е да се „реализира“ продукция, то би следвало ползвателите да притежават и съответните разходооправдателни документи, доказващи изпълнението му. Тези документи са изискуеми и при подаване на искане за плащане.  С предложената редакция се дава възможност на ползвателите в случаите, в които не е изпълнено количеството продукция, заложено в бизнес плана, но има реализирани приходи от дейността, да се приеме, че изискването е изпълнено, в случай че приходите са над 50% от заложените в Таблица 5 „Производствена програма за продукцията на обединението“.  2. Предлагаме да се прецизира инструкцията под Таблица 5 „Прогнозна търговска програма за продукцията на обединението“, като се уточни, че първата година от изпълнението на бизнес плана е „I година е годината от подписване на административен договор.“  Същото е целесъобразно поради това, че съгласно Условията за изпълнение, т.1 „Одобреният колективен проект за сътрудничество се изпълнява в срок до 30 месеца от датата на подписване на административния договор. Съгласно т. 2.7.6 от раздел 2. „Ангажименти и други задължения на бенефициентите“, бенефициентът се задължава от датата на подписване на административния договор до изтичане на срока за мониторинг „да реализира не по-малко от 50% от заложените количества продукция в Таблица 5 „Прогнозна търговска програма за продукцията на обединението“ от представения от него и одобрен от ДФЗ - РА „Инвестиционен и бизнес план““.  В тази връзка текстът, че „I година е годината на подписване на административен договор“ е неточен и подвеждащ. Така разписан същият въвежда задължение на ползвателите да реализират продукция преди сключване на договора, за което следва да бъдат санкционирани, в случай че същото не е изпълнено.  В случай, че не се приеме предложението, следва да се коригират текстовете в Условията за изпълнение и договора, съгласно които ползвателят има задължение от сключването на договора да реализира не по-малко от 50% от заложените количества продукция.  3. Предлагаме Приложение №3А-Инвестиционен и бизнес план да се допълнят таблиците към Инвестиционният план, като се въведе инструкция коя е първата година от изпълнението на проекта, с цел яснота на ползвателите.  Обръщаме внимание, че съгласно Условията за кандидатстване, т.7 от раздел 13.3 Недопустими дейности „Финансова помощ не се предоставя за дейности, извършени преди сключване на административния договор.“  **II. По условията за изпълнение:**  1. В т.2.1.3.от раздел 2. „Ангажименти и други задължения на бенефициентите“ предлагаме да отпадне текстът „(когато са кандидатствали с предварителни)“. Основанието е, че по процедурата не са предвидени предварителни разходи. Освен това всички ползватели са длъжни да сключат окончателни договори с изпълнители за всички разходи по одобрения проект.  2. В т.2.2 да се добавят следните допълнителни точки: „2.2.2. Бенефициентите, които не са възложители по ЗОП, са длъжни в срок до един месец от подписването на административния договор да сключат договори с изпълнители за всички разходи по одобрения проект, да уведомят УО за това и подадат искане за сключване на допълнително споразумение за вписване на избраните изпълнители.  2.2.3. В случай че бенефициентът не е сключил договори с изпълнителите до един месец от изтичането на срока по т. 2.2.2 ръководителят на УО пристъпва към едностранно прекратяване на административния договор (чл. 39, ал. 4 от ЗУСЕСИФ)“.  В случай че се приеме следва да се допълни и административният договор с това изискване.  Основанието е, че при подаване на проектното предложение кандидатите представят най-малко три съпоставими независими оферти от изпълнители без да се гарантира, че след сключване на административния договор действително ще се ползват услугите на лицето предложило одобрения разходи. С така предложения текст се гарантира, че ползвателят действително ще ползва услугите на одобрения от УО изпълнител.  3. Текстът в т. 2.7.6. от раздел 2. „Ангажименти и други задължения на бенефициентите“ „да реализира не по-малко от 50% от заложените количества продукция в Таблица 5 „Прогнозна търговска програма за продукцията на обединението“ от представения от него и одобрен от ДФЗ - РА „Инвестиционен и бизнес план“ от секция 2. „Ангажименти и други задължения на бенефициентите“ да придобие следната редакция „да реализира не по-малко от 50% от заложените количества продукция или приходи в „Таблица 5. Производствена програма за продукцията на обединението“ от представения от него и одобрен от ДФЗ - РА бизнес план.“  Мотивите са изложени по-горе.  В случай че не се приеме следва да се извърши корекция и в текстовете в административния договор в чл.9, ал.3.  4. В случай че се приеме предложението в предходната точка следва да се допълни и т.4.7 от раздел V. „Права и задължения на ДФЗ-РА“ със същият текст.  5. В т.2.10.2 от раздел 2. „Ангажименти и други задължения на бенефициентите“ ползвателите имат право да „подадат искане за до две междинни плащания за всяка календарна година считано от датата на сключване на административния договор;“. Предлагаме след думата „година“ да се добави текст „на изпълнение на проекта“ с цел уеднаквяване с административния договор.  Също така предлагаме да отпадне текстът „считано от датата на сключване на административния договор“. При така разписан текст има неяснота относно момента, в който започва да тече срокът за подаване на искането за междинно плащане – от датата на сключване на административния договор или от 01.01. на годината, в която е сключен договора.  6. В т.4 от раздел В. Мерки за информиране и публичност, текстът „В случаите на закупуване на машини, оборудване и/или превозни средства е необходимо да се поставят стикери върху всеки актив, закупен по проекта, включващи информация както за съфинансирането от ЕЗФРСР, така и национално съфинансиране“ да придобие следната редакция: „В случаите на закупуване на машини, оборудване и/или превозни средства е необходимо да се поставят стикери върху всеки актив, закупен по проекта, включващи информация за името на обединението, съфинансирането от ЕЗФРСР и националното съфинансиране.“ Основанието за това е, че в случай, че липсва информация за името на обединението се обезсмисля и поставянето на стикера.  Обръщаме внимание, че съгласно Единния наръчник на бенефициента за прилагане на правилата за информация и комуникация, стикери се поставят на машини и/или оборудване предназначено за постоянно инсталиране. В тази връзка препратката към наръчника не дава достатъчна информация относно съдържанието и размера на посочените в Условията за изпълнение стикери.7. Предлагаме текстът в т.2.6.10. да придобие следната редакция „Бенефициентите се задължават да предоставят на ДФЗ – РА общ годишен график за изпълнение на всички, предвидени за годината дейности по проектното предложение, съгласно Приложение№ 12, най-късно 15 календарни дни преди извършване на първата дейност. Информацията се предоставя през раздел „Кореспонденция“ в ИСУН2020 г.  При неспазване на това задължение разходите, заложени за популяризиране на дадената дейност не се възстановяват, а продукцията, реализирана при провеждането на конкретния пазар, не се взема предвид при проверка изпълнението на задължението по т.2.7.6.“  Основанието е, че заложеният срок от 5 работни е прекалено кратък за организиране извършването на необходимите проверки от страна на ДФЗ-РА. Предлагаме графикът да се предоставя на годишна база, с цел улеснение на ползвателите по отношение на ангажимента за следене на сроковете за представянето му.  8. Да се създаде нова т. 2.6.10.1 със следния текст „В случай на промяна в графика, бенефициентът е длъжен да уведоми ДФЗ-РА най-късно 15 календарни дни преди извършване на променената дейност.“.    III. По административния договор:  1. В чл. 5, ал.1 датата „1ви септември 2023г.“ да се промени на „1ви октомври 2023г.“, както и да се коригира срокът за изпълнение на проекта от 36 месеца на 30 месеца.  Основанието е уеднаквяване на текстовете между Условията за изпълнение и административния договор.  В случай че коректните дати и периоди са посочени в договора, то следва да се извърши корекция в текстовете в Условията за изпълнение.  2. В чл.5 да се създаде нова алинея (6) със следния текст „Бенефициентът се задължава да започне реалното изпълнение на одобрения проект в срок не по-дълъг от шест месеца от сключване на този договор. В същият срок БЕНЕФИЦИЕНТЪТ уведомява ФОНДА и представя надлежни доказателства за започналото реално изпълнение.“  3. В чл.5 да отпадне ал.5, поради това че текстът е идентичен с този в ал.4.  4. В чл.16, ал.1 да се създаде нова точка 9 със следния текст „При незапочване на изпълнението в срока по чл. 5, ал. 2 – с едноседмично предизвестие и ако в този срок Бенефициентът не представи надлежни доказателства, че изпълнението е започнало в срока по чл. 5, ал. 6. В този случай Бенефициентът дължи връщане на полученото авансово плащане (ако такова е изплатено), ведно със законната лихва върху него от датата на получаването му“.  5. В чл.29 да се създаде нова буква „д“ със следния текст „„Надлежни доказателства за започване на изпълнението“ по смисъла на чл. 5, ал. 6 са: документ за извършено авансово или частично плащане в размер не по-малък от 20 на сто от размера на помощта по чл. 2, ал. 2, издадена фактура за сума в/над посочения размер, подписани приемо-предавателни протоколи за извършени дейности по проекта на стойност не по-малка от посочената или др. подобни документи/действия, удостоверяващи, че Бенефициентът е започнал изпълнението по отношение на инвестиция на стойност не по-малка от 20 на сто от размера на помощта по чл. 2, ал. 2, включително подадено от Бенефициента и прието от Фонда искане за междинно плащане по този договор, независимо от стойността на заявените за плащане разходи.“  6. Съгласно чл.9, ал.4 „Бенефициентът е длъжен да съхранява документацията, свързана с предоставената държавна помощ за период от 10 години от датата на получаване на окончателното плащане. Фондът информира бенефициента за началната дата, от която започва да тече 10-годишния срок. Срокът спира да тече в случай на съдебно производство или при надлежно обосновано искане на Европейската комисия.“  а/ Предлагаме да отпадне изречението „Фондът информира бенефициента за началната дата, от която започва да тече 10-годишния срок“. Същото е излишно предвид това, че Фондът уведомява ползвателя кога е извършено плащане по проекта и в тази връзка лицата са запознати от кой момент започва да тече срокът на горепосоченото изискване.  б/ Предлагаме текстът в чл.9, ал.4. да придобие следната редакция „Бенефициентът е длъжен да съхранява документацията, свързана с предоставената държавна помощ за период от 6 месеца след изтичане на срока на мониторинг по проекта“.  Основанието е уеднаквяване със всички мерки, прилагани в момента, както и че съгласно т.730 от Насоките на ЕС за държавната помощ „Държавите членки трябва да гарантират, че се съхранява подробна документация за всички мерки по предоставянето на помощта… Тази документация трябва да се съхранява 10 години от датата на предоставяне на помощта и при поискване да бъде представяна на Комисията“, което е изискване към държавите членки, а не към ползвателите.  Същото е в противоречие с т.2.4. от раздел 2. „Ангажименти и други задължения на бенефициентите“, съгласно която „Бенефициентите са длъжни от сключването на административния договор за предоставяне на безвъзмездна финансова помощ до изтичане на шест месеца, считано от изтичане на срока за мониторинг, да представят на Управляващия орган на (УО) на ПРСР 2014-2020 г. и на ДФЗ – РА изискваните им данни, документи и/или информация, необходими за преценка относно спазването на критериите за допустимост и изпълнението на ангажиментите и другите задължения на бенефициентите, произтичащи от отпуснатото подпомагане, в рамките на срока за мониторинг“, т.е ползвателят няма задължения към УО и ДФЗ след изтичане на срока на мониторинг и не може да бъде санкциониран за това, че не е представил изискани след срока документи.    В допълнение към условията за изпълнение и административния договор посочваме, че съгласно чл.18, ал.4 от договора, „В случай че бенефициентът не спази сроковете за подаване на искане за междинно или окончателно плащане дължи връщане на пълния размер на получените плащания, ведно със законната лихва върху тях, считано от датата, на която изпадне в забава за връщането им“. Същото е в противоречие с т. 2.10.4 от раздел 2. „Ангажименти и други задължения на бенефициентите“ към Условията за изпълнение, съгласно която „Когато бенефициентът не е подал искане за окончателно плащане в сроковете посочени в Раздел Б „Финансово изпълнение на проектите и плащане“ от настоящите условия, той губи правото на подпомагане по проекта и дължи възстановяване на всички получени до момента плащания;“, т.е липсва основанието за отказ на плащанията при неспазване на срока за подаване на искане за междинно плащане, поради което предлагаме да отпадне думата „междинно“ от договора.  Обръщаме внимание, че в условията за изпълнение и договора не е разписан срок за подаване на искане за второ междинно плащане за всяка календарна година, с което се затрудняват ползвателите и ДФЗ по отношение на отчитането и проследяването на изпълнението на проекта. | 1. Приема се. Текстът е редактиран. 2. Приема се. 3. Приема се. 4. Приема се. 5. Приема се. Текстът отпада. 6. Приема се. 7. Приема се. 8. Приема се. Текстът е редактиран. 9. Приема се. 10. Приема се. 11. Приема се.   1. Не се приема. За доказване на продадените количества се представят „документи доказващи реализация на произведената продукция – касови бележки, месечни отчети и др.“ , от които е видно продаденото количество от продукцията на обединението. Приходите от продажби не са приходи за обединението, а за всеки участник (с изключение на групите и организациите на производители), поради което не е целесъобразно да бъдат включени в Таблица 5 „Прогнозна търговска програма за продукцията на обединението“.  2. Не се приема. Приходите от продажба на продукцията на земеделските стопани се декларират в годишната данъчна декларация и представляват облагаем доход, както и тези на юридическите лица. Годишните данъчни декларации обхващат период от една календарна година, какъвто подход е приет и в Насоките по подмярка 16.4. От гледна точка на проследимост на продадените количества от страна на обединенията и техните участници е възприет подходът от една календарна година.  Коригирани са текстовете в Условията за изпълнение и административния договор.  3. Приема се.  1. Приема се  2. Приема се  3, 4. Не се приема. Условията за кандидатстване по процедурата са обвързани с количеството реализирана продукция, а не приходи от продажби.  5. Приема се.  6. Приема се.  8. Приема се.  III. По административния договор:  1. Приема се  2. Приема се  3. Приема се  4. Приема се  5. Приема се  6. Приема се  Приема се |
|  | ГРУПИ И ОРГАНИЗАЦИИ НА ПРОИЗВОДИТЕЛИ  членове на НОКА  гр. Велико Търново 5000  ул. „Никола Габровски” №25 А | 28.10.2020 г. | Във връзка с публикуван проект на УСЛОВИЯ ЗА КАНДИДАТСТВАНЕ с проектни предложения за предоставяне на безвъзмездна финансова помощ по Процедура чрез подбор № BG06RDNP001-16.004 по подмярка 16.4 „Подкрепа за хоризонтално и вертикално сътрудничество между участниците във веригата на доставки“ от мярка 16 „Сътрудничество“ от Програма за развитие на селските райони за периода 2014-2020 г., предоставям на вниманието Ви следните коментари и препоръки:  1. По Раздел 11. Допустими кандидати, подраздел 11.1. Критерии за допустимост на кандидатите:  1.1. Съгласнот. 4.2.1 Важно: „Групи или организации на производители са допустими кандидати или участници в обединение по т. 1 само ако участват с всички свои членове“. Моля да уточните какво се разбира под „участват“ и как ще се проверява съответствието с това изискване на етап изпълнение на проекта след одобрение и изплащане на финансовата помощ.  1.2. Моля да бъде уточнено изрично следното: Ще се приеме ли условието за изпълнено, ако всички членове на групата на производители са изброени в Таблици 3, например, в Приложение №3А Инвестиционен и бизнес план? Допустимо ли е стойностите, заложени в Таблица 5. Прогнозна търговска програма за продукцията на обединението на инвестиционния и бизнес план, да бъдат по-малки от тези, заложени в Таблица 3Б на същия?  1.3. Моля да бъде уточнено изрично следното: Ще бъде ли налагана санкция и ще се счита ли за неизпълнение на поетите от обединението ангажименти по проекта, ако в дадена година на изпълнение на проекта след окончателното му плащане някой от членовете не е успял да реализира продукция чрез обединението, но са постигнати показателите, заложени в Таблица 5. Прогнозна търговска програма за продукцията на обединението?  1.4. Във връзка със следното: т. 5. „Участниците в обединението трябва да са вписани по реда на чл. 39 или чл. 40 от Наредба № 26 от 14.10.2010 г. за специфичните изисквания за директни доставки на малки количества суровини и храни от животински произход, когато е приложимо. По отношение на групи или организации на производители изискването за вписване по реда на чл. 39 от Наредба № 26 от 14.10.2010 г. се отнася за техните членове, когато е приложимо“; т. 6 „Участниците земеделски стопани и предприятия в областта на преработка на храни трябва да произвеждат продуктите, с които участват в обединението“ и даденото определение за „посредник“, съгласно което „Преработвателят на селскостопански продукти също е посредник, в случаите когато купува продуктите с цел преработка и продажба за собствена сметка“, моля за допълнителни уточняващи текстове, даващи яснота относно следното: Когато кандидат е група на производители на овче мляко, например, и част от членовете са регистрирани по Наредба № 26 от 14.10.2010 г., тъй като преработват част от млякото си, но останалите членове дават част от млякото си за преработка на ишлеме /не го продават на преработвателя, а плащат за услугата млякото им да бъде преработено в сирене, например/, допустимо ли е кандидатът да продава чрез къса верига на доставки преработения на ишлеме продукт, млякото за който е произведено от член на кандидата, но преработвателят не е член на обединението /все пак кандидатът е група на производители и членовете могат да бъдат само земеделски производители/? Допустимо ли е в описания случай преработвателят да не е член на обединението за къса верига на доставки? Счита ли се в описания случай преработвателят за посредник?  1.5. В т. 14 е поставено следното изискване към земеделските производители-животновъди „да са собственици и/или ползватели на животновъдните обекти, сгради и помещения, използвани за животновъдната дейност, в случай че развиват такава. Оценителната комисия извършва служебна проверка в регистъра на земеделските стопани.“ – Настояваме това изискване да отпадне. За всички участници в обединението-земеделски производители, които се занимават с животновъдство, се изисква задължително регистрация по реда на чл. 137 от ЗВД на животновъдните им обекти. Продукцията на тези фермери идва от животни, които трябва да са тяхна собственост или да ги ползват на друго основание, а не от сгради. Настояваме това изискване да отпадне, с него не се проверява съответствие с никакъв критерий за допустимост и се създава излишна административна тежест. Макар и да е предвидена служебна проверка, не става ясно какви са изискванията към ползвателите на животновъдните обекти, например – за срок и т.н., така че да може кандидатите сами да проверят в аванс съответствието с поставените изисквания.  2. Моля в насоките да бъде дадено определение на „екипа по проекта – за лица, изпълняващи дейности, свързани с функциониране на обединението, например координатор, асистент, технически сътрудник“. Не става ясно от Раздел 14.1. Допустими разходи и по-конкретно, т. 1. Текущи разходи за осъществяване на сътрудничеството във връзка с изпълнение на колективния проект попадат ли в тази група разходи тези за лица – координатори и асистенти, които се занимават с координирането на доставките на земеделските производители, участващи в обединение за къса верига на доставки, например, или разходите за финансов експерт, който се занимава със счетоводството на обединението по повод приходите и разходите на обединението кандидат във връзка с изпълнение на проекта за къси вериги на доставка.  3. Моля да се уточни в насоките дали са допустими разходите за наем на облачно пространство /за един интернет магазин, например/ и разходите за поддръжка на магазини за онлайн търговия. Ако да, в кой точно допустим разход попадат, лимитирани ли са по някакъв начин – предлагаме да се изброят примерно срещу съответния допустим разход с цел внасяне на по-голяма яснота. | 1.1 Групите и организациите на производители са допустим кандиидат по процедурата, като те могат както да участват като самостоятелен кандидат или като член на обединение. В случаите, когато участва група или организация е необходимо решение на компетентния орган на групата/организацията, за участие в обединението по процедура с всичките си членове, предвидено в т. 22 от раздел 24.1. „Списък с общи документи“. За целта кандидатът попълва Таблица № 3.  1.2 Група или организация на производители, която е кандидат или участник в обединението-кандидат, описва своите членове в Таблица 2.А. „Налична земя по видове култури, с която всеки член на обединението - земеделски стопанин участва“ и/или Таблица 3.А. „Налични животни по видове за всеки член на обединението“, като информацията цели да обедини производствения капацитет на всички участници в обединението. Чрез попълване на Таблица 5. „Прогнозна търговска програма за продукцията на обединението“ от Приложение 3А „Инвестиционен и бизнес план“ кандидатът планира количествата продукция, които смята да реализира чрез обединението. Тези количества се определят от самия кандидат и те не могат да надхвърлят стойностите на произведената продукция, описана в Таблица 2.А. и Таблица 3.А.  1.3 Ангажиментите по проекта, свързани с реализиране на продукцията, са предвидени общо за обединението, а не за един или няколко от членовете му. В тази връзка ще се следят предвидените количества продукция на годишна база в Таблица 5. „Прогнозна търговска програма за продукцията на обединението“ от Приложение № 3А „Инвестиционен и бизнес план“.  1.4. Във връзка с Вашия въпрос е направено уточняващо допълнение на определението за „посредник“, където се уточнява, че преработватели на селскостопански продукти, които не са собственици на продукта не се считат за „посредник“ и не е необходимо да бъдат член на обединението, а за доставчик на услуга за конкретния фермер. В тази връзка няма пречка земеделски стопани, които преработват „на ишлеме“ своята продукция, да я продават чрез обединението.  1.5. Приема се.  2. Приема се. Направено е допълнение в текста. Рзходите по т. 1 от Раздел 14.1. „Допустими разходи и по-конкретно“ са допустими за управление (вкл. организиране, провеждане) на дейностите, предвидени в колективния проект за сътрудничество, вкл. финансовото отчитане, подаване на заявки за авансово/междинни/окончателно плащане.  3. Приема се. В раздел 14.3 „Недопустими разходи“ са уточнени като недопустими разходи: „Разходи за наем на споделени интернет пространства (клауд сървъри)“, които по своята същност представляват услуга и не попадат в обхвата на допустимите инвестиционни разходи по прцедурата. |
| 3. | ***Фондация Смарт Агростарт*** | 28.10.2020 г. | **Предложения по проект на насоки за кандидатстване по процедура чрез подбор по подмярка 16.4 „Подкрепа за хоризонтално и вертикално сътрудничество между участниците във веригата на доставки“ от Програма за развитие на селските райони 2014-2020 г. от Фондация Смарт Агростарт**  Във връзка с публикуваните за обществено обсъждане в ИСУН 2020 насоки за кандидатстване по процедура по подмярка 16.4 „Подкрепа за хоризонтално и вертикално сътрудничество между участниците във веригата на доставки“ от Програма за развитие на селските райони 2014-2020 г. и в съответствие с АПК, Раздел I и II, представяме на Вашето внимание, следните коментари и предложения:   1. С цел яснота за кандидатите по процедурата, при възможност да бъде уточнено относно задължителното изпълнение на дейности за популяризиране проекта, включва ли възможността за използването на онлайн платформи. 2. С цел яснота за кандидатите относно т. 17 от 13.2 „Условия за допустимост на дейностите”, да се поясни дали за дейности и разходи, за които не е заявено подпомагане по процедурата, важи изискването за включването им в колективния проект за сътрудничество; 3. С цел яснота за кандидатите относно условието по т. 9.3 от 14.2 „Условия за допустимост на разходите” да се посочи Приложение 15; 4. С цел осигуряване на оборотни средства за кандидатите при възможност да бъдат предвидени повече на брой искания за плащания при изпълнение на проекта;   ***Фондация Смарт Агростарт*** | 1. Дейностите за популяризиране са допустими, когато изпълняват всяко едно от условията в т. 6 от раздел 13.2: „Условия за допустимост на дейностите“. Кандидатите сами определят какви дейности за популяризиране да включат в колективния проект за сътрудничество, в рамките на допустимите разходи по т. 2 от раздел 14.1. „Допустими разходи“, включително създаване и поддържане на електронна страница. 2. Т. 17 от раздел 13.2 „Условия за допустимост на дейностите” се отнася само за предвидените от кандидата дейности, както е описано в изискването, и няма отношение към такива, за които не е заявено подпомагане. 3. Приема се. В следваща точка 10 се реферира към Приложение № 15.   4. Кандидатите имат възможност за авансово, междинни и окончателно плащане. Не става ясно какво е предложението за брой плащания. |